จาตุรนต์ ฉายแสง: ประชามติที่ลวงโลก ไม่ต้องมีจะดีกว่า
น่าเสียดายที่ยังไม่ทันไรเลย การลงประชามติซึ่งเป็นเครื่องมือที่ดีอย่างหนึ่งของระบอบประชาธิปไตยก็กำลังจะถูกทำลายไปเสียแต่ยังไม่เริ่มต้นคสช.และรัฐบาลกำลังส่งสัญญาณที่ไม่ดี สับสนอย่างยิ่งต่อสังคมไทยและชาวโลกเรียกว่าไม่ต้องสงวนท่าทีว่าจะต้องวางตัวเป็นกลางและให้ประชาชนตัดสินใจกันเอง แต่ชี้นำกันโต้งๆพร้อมกับมีกระบวนการรองรับอย่างเป็นระบบเลยไม่ต้องพูดถึงการรณรงค์คัดค้านซึ่งเมื่อถึงเวลาที่ควรจะเปิดให้มีการรณรงค์อย่างเสรี ก็คงจะถูกห้ามหรือขัดขวางอย่างเต็มที่แน่การจัดให้มีการลงประชามตินั้นจุดมุ่งหมาย ก็คือ การให้ประชาชนเป็นผู้ตัดสินในเรื่องที่มีความเห็นแตกต่างกันและการที่จะให้ประชาชนสามารถตัดสินใจได้ดีย่อมจะต้องให้ประชาชนได้รับข้อมูลให้มากที่สุด ทั้งที่เป็นข้อเท็จจริงและความคิดเห็น โดยเฉพาะความเห็นที่แตกต่างกันในเรื่องหนึ่งเรื่องใดนั้นย่อมมีอยู่หรือเกิดขึ้นได้เป็นธรรมดาในทุกสังคมยิ่งให้ประชาชนได้ข้อมูลต่างๆมากเท่าไหร่ก็ยิ่งทำให้การตัดสินใจของประชาชนมีคุณค่าและความหมายมากเท่านั้นแต่ถ้าให้ข้อมูลแก่ประชาชนแบบด้านเดียว ปิดกั้นข้อมูลความคิดเห็นของฝ่ายใดฝ่ายหนึ่งเสียแล้ว การลงประชามติย่อมไม่มีความหมาย ไม่มีประโยชน์ไม่ต้องเสียเงินเสียทอง เสียแรงเสียเวลาไปด้วยกันเปล่าๆ เพราะถ้าทำกันอย่างนั้นประชาชนจำนวนมากก็จะไม่เห็นด้วยกับผลการลงประชามติอยู่ดี ที่สำคัญที่หวังจะไปตบตาหลอกลวงชาวโลกก็จะไม่สำเร็จ เพราะเขาก็จะรู้เท่าทันและเห็นเป็นเรื่องน่าอับอายขายหน้าเสียมากกว่าสังคมไทยผ่านวิกฤตความขัดแย้งมามากและยังไม่มีทีท่าว่าจะแก้ตก ที่เป็นเช่นนี้ก็เพราะไม่ได้ใช้กระบวนการอันเป็นประชาธิปไตย เช่น การเลือกตั้งหรือการลงประชามติที่เป็นธรรมมาแก้ปัญหา การลงประชามติที่จะมีขึ้นในครั้งนี้จึงเป็นโอกาสอันดีสำหรับการแก้ปัญหาความขัดแย้งแตกต่างทางความคิดโดยให้ประชาชนเสียงส่วนใหญ่เป็นผู้ตัดสินน่าเสียดายที่ยังไม่ทันไรเลย การลงประชามติซึ่งเป็นเครื่องมือที่ดีอย่างหนึ่งของระบอบประชาธิปไตยก็กำลังจะถูกทำลายไปเสียแต่ยังไม่เริ่มต้นไม่ได้ประชด แต่อยากจะบอกตรงๆว่าถ้าจะทำกันอย่างที่ทำอยู่นี้ ก็แก้รัฐธรรมนูญชั่วคราวยกเลิกการลงประชามติไปเสียเลยจะดีกว่าขืนเดินหน้ากันไปอย่างนี้ ก็มีแต่จะสูญเสียสิ้นเปลืองไปเปล่าๆ
น่าเสียดายที่ยังไม่ทันไรเลย การลงประชามติซึ่งเป็นเครื่องมือที่ดีอย่างหนึ่งของระบอบประชาธิปไตยก็กำลังจะถูกทำลายไปเสียแต่ยังไม่เริ่มต้น คสช.และรัฐบาลกำลังส่งสัญญาณที่ไม่ดี
การทำประชามติ,จาตุรนต์ ฉายแสง,ร่างรัฐธรรมนูญ 2559